[{"text_idx": "#000001", "text": "Meelalt lilleline ja ho\u0303rk Blanc de Blancs vintage-vahuvein Atlandi rannikul kasvanud valgetest viinamarjadest, la\u0308binud pudelites 24 kuud kestnud teise ka\u0308a\u0308ritamise pa\u0308rmisettel kuulsa Sa\u0303o Domingose veinimaja vo\u0303lvilises vahuveinikeldris"}, {"text_idx": "#000003", "text": "See on u\u0308ks nauditavamaid kergeid blanc de blancs vahuveine, mida oleme Atlandi rannikul asuva Bairrada veinikeldritest leidnud. Meelalt valgete jasmiini- ja apelsinio\u0303ite ja\u0308rele lo\u0303hnav, valgete puuviljade ja o\u0303rnalt lo\u0303unamaiste u\u0308rtide ja\u0308rele maitsev, delikaatne ja ergas, kergelt ro\u0308stine, tiheda mulliga suurepa\u0308rane jook kas lihtsalt nautimiseks vo\u0303i ka pea mistahes so\u0308o\u0308kide juurde. Selle imetoreda vahuveini on valmistanud Sa\u0303o Domingose peaveinimeister Susana Pinho, noor naisterahvas, kes kuulub Portugali uue po\u0303lvkonna vahuveinitegijate absoluutsesse tippu."}, {"text_idx": "#000004", "text": "Selles vahuveinis ma\u0308ngivad kokku kaks iidset Bairrada valget marjasorti \u2013 eksootilselt kirgas Maria Gomes ja pehmem Bical. Selles vahuveinis on nad ideaalses tasakaalus. Kaks aastat va\u0308ldanud teine ka\u0308a\u0308ritamine pudelites sur lies on lisanud tulemusele pisut ta\u0308idlust ja o\u0303rna ku\u0308psust, kuid ja\u0308tnud alles erksuse ja kerge mineraalse alatooni. Lihtne, kuid to\u0303esti meisterlik. See on vahuvein, mida tasub to\u0303esti proovida!"}, {"text_idx": "#000005", "text": "See harmooniline valge vahuvein sobib nautimisjoogiks, aga suurepa\u0308raselt ka eelroogade, suupistete ja mistahes lo\u0303una- vo\u0303i o\u0303htuso\u0308o\u0308kide juurde. Serveerida jahedalt 6 \u2013 8 kraadi juures."}, {"text_idx": "#000009", "text": "O\u0303rnalt rohekaskollane. Lo\u0303hn tagasihoidlik, sisaldab eestimaiseid kollakaspunaseid koduaiao\u0303unu, ka rohelisi o\u0303unu. Maitse alguses va\u0308ga rikkalik, troopiline (banaan, ananass, melon), mo\u0303ne aja mo\u0308o\u0308dudes muutub rangemaks. Rohelised o\u0303unad, mo\u0303ru sidrunikoor, va\u0308ike soolasus, mineraalsus. Po\u0303nev vahuvein!"}, {"text_idx": "#000011", "text": "So\u0303pru kutsudes teenite so\u0303braga mo\u0303lemad boonust. Kui soovitad oma lemmikveine so\u0303pradele, kes ei ole veel MilVinhose Portugali veinidega tutvust teinud, saad nu\u0308u\u0308d anda neile oma isikliku so\u0303brakoodi."}, {"text_idx": "#000012", "text": "So\u0303ber saab koodiga 15 protsenti allahindlust oma esimeselt kuni 350 \u20ac ostult. Soodustust saab kasutada u\u0308he korra."}, {"text_idx": "#000015", "text": "Lisaks void jagada ka oma koodi linki. Seda kasutades saab so\u0303ber oma esimeselt ostult MilVinhose e-poes automaatselt 15 protsenti hinnast alla."}]